OMS a aprobat de urgență vaccinul produs de Moderna. Ce alte seruri au fost omologate până acum de organizație.
OMS a aprobat vaccinul produs de Moderna. Serul e recomandat pentru toate grupele de vârstă, de la 18 ani.
Organizația Mondială a Sănătății a aprobat de urgență vaccinul produs de Moderna împotriva Covid-19. Este al cincilea ser care obține o astfel de validare de la agenţia ONU pentru sănătate.Serul e recomandat pentru toate grupele de vârstă, de la 18 ani, și are o eficiență de 94.1%.Vaccinul de la Moderna e deja folosit la noi de câteva luni. România a primit 560.000 de doze Moderna, iar 395.000 au fost deja utilizate pentru imunizarea populației. Asta după ce serul a fost autorizat de Agenția Europeană a Medicamentului.Validarea Organizației Mondiale a Sănătății este, însă, utilă pentru țările care nu au suficiente resurse care să determine cât de eficient și sigur este un vaccin și prin urmare să aibă acces mai rapid la el.Ce alte vaccinuri au fost omologate până acum de OMS?OMS a omologat până acum vaccinul de la Pfizer-BioNTech, cele două seruri AstraZeneca, fabricate în India şi Coreea de Sud, şi pe cel de la Johnson and Johnson.Ne așteptăm acum ca OMS să aprobe şi vaccinurile chinezeşti Sinopharm şi Sinovac.